અનેક પ્રશ્ર્નો વણઉકલ્યા છે. ૨૦૦ કરોડ પિયા જેવી માતબર રકમ મેળવનારને ગુનેગાર છે કે નહીં તે સ્થાપિત કાયદાકીય રીતે કેમ કરી શકાય ? સરકારી ધારાશાસ્ત્રીઓ તથા તપાસ કરતી એજન્સીઓ ભ્રષ્ટાચાર વિરુદ્ધ લડતમાં દેશને સહકાર આપી રહ્યા છે કે કાયદાકીય ગૂંચવાડા ઊભા કરી ગુનેગારોને નિર્દોષ સ્થાપિત કરી રહ્યા છે ? લોકશાહીમાં સુપ્રીમ કોર્ટના પગલાને ૭ વર્ષે ય કેસ પૂર્ણ થાય ત્યારે નીચલી કોર્ટના જજ દ્વારા આડકતરી રીતે પણ તે નિર્ણયો ઉતાવળિયા હતા કે પૂર્ણ તથ્યના આધારે ન હતા તેવો ચુકાદો અપાય એ આંશિક સજા ભોગવેલ ઉચ્ચ રાજકીય પદાધિકારીઓ નિર્દોષ છૂટે તેવી ત્રિભેટે ઊભેલી ન્યાયિક વ્યવસ્થા કેટલા અંશે બિનજવાબદાર અને પાંગળી ગણાય ? CBI દ્વારા નિર્દોષ છોડી મૂકેલ કંપનીઓ / જવાબદાર વ્યક્તિઓને પણ કોર્ટમાં બોલાવી ઊલટતપાસ કરતા જજની સૂઝબુઝ પર શંકા કરવી કે તેની અગ્નિપરીક્ષામાં કાયદાએ તેને દોષીતોને સજા અપાવવામાં મદદ ન કરી તેમ માનવું ? કેન્દ્ર સરકારમાં જે તે સમયે પોલિસી નિર્ણયો કરતા અધિકારીઓ ad-hocism કરી ભ્રષ્ટાચારમાં મદદ કરતા કે જુદા જુદા વિભાગોનો સમન્વય જ તેને પોષતો એ નક્કી હવે કોણ કરશે ? વિદેશી કંપનીઓ જેમનાં લાઇસન્સ કેન્સલ થયાં હતાં તે હવે નુકસાન માગવા આગળ આવે ત્યારે ભારતની આંતરરાષ્ટ્રીય શાખમાં કેવો વળાંક આવશે ? ease of doingમાં ભારતના સુધરેલ આંકને કેટલું નુકસાન થશે ? ભ્રષ્ટાચાર સામેની લડતમાં કેન્દ્ર સરકારનો નવા વાતાવરણમાં અભિગમ કેવો ? રાજકારણ અને ૨૦૧૯ની સંભવિત ચૂંટણીના પાર્ટીઓના ગઠબંધનમાં આની કેવી અસરો ? સમય બહુત બલવાન હૈ, દેખતે હૈં કિસ-કિસ કો નિર્બલ-સબલ લગતા હૈ ?